હકીકતે એ ક્રાંતિકારીઓની સાંકેતિક ભાષા હતી. રોટી એ લડતનું પ્રતીક હતી. રોટી એક ગામેથી બીજા ગામે લઈ જનારા લોકો હકીકતે તો ગુપ્ત સંદેશાની હેરફેર કરતાં હતા. અંગ્રેજો રોટીને કારણે બરાબર ગોટે ચડયા હતા. ડો.ગિલ્બર્ટ હેડો નામના અંગ્રેજે પોતાની બહેનને લખેલા પત્રમાં લખ્યું હતુ કે 'અહીં વિચિત્ર કહી શકાય એવી ચપાતી મુવમેન્ટ શરૃ થઈ છે. કોઈને ખબર નથી તેની પાછળનો ઉદ્દેશ શું છે અને ક્યાંથી તેનો પ્રારંભ થયો છે!'